**FESTIVAL PRANGER RAZPISUJE**

**NATEČAJ ZA NAJBOLJŠO PESEM NA TEMO GIB**

**Letos bo festival *Pranger – Srečanje pesnikov, kritikov in prevajalcev poezije* organiziran že dvanajstič, potekal bo od 28. junija do 3. julija v Rogaški Slatini, Šmarju pri Jelšah ter v Ljubljani.**

**Desetič zapovrstjo pa pripravljamo tudi poseben del festivalskega dogajanja, namenjen mladim literarnim ustvarjalcem. Poimenovali smo ga *»ELA«*, po pisateljici Eli Peroci, ki je bila rojena v Rogaški Slatini in je tam preživela velik del svoje mladosti. V preteklih letih smo pri sodelovanju z osnovnošolci dobili zelo lepe odzive, zato vas z letošnjim razpisom ponovno vabimo k sodelovanju.**

**Tema letošnjega natečaja je GIB.**

**Kaj vse nam pomeni gib? Ali je gib le premikanje našega telesa? Se lahko gibljemo tudi z besedami? *Gib sta telesi, ki pijeta sebe. Gib je stik stvarnosti z drobci bolečine. Je mišični krč, ko kričiš na pomoč. Je mehak dotik, ko ljubiš premočno. Včasih pa gib, mehak ali trd, ni gib iz telesa, je gib iz besed.***

**Na natečaju lahko z eno izvirno pesmijo na temo GIB sodeluje vsak učenec in učenka.**

**Pesem je lahko napisana v svobodni pesniški obliki ali v eni od znanih pesniških oblik (npr. sonet, balada, haiku, …).**

**Izbrane pesmi naj učenci ali učiteljice mentorice oz. učitelji mentorji pošljejo po elektronski pošti na naslov:** **natecaj.pranger@gmail.com** **do vključno petka, 06.05.2016, s pripisom FESTIVAL PRANGER.**

**V elektronski pošti naj bodo tudi podatki o avtorju oz. avtorici: šifra, ime in priimek, razred, e-naslov, šola, naslov šole in domači naslov.**

**Rezultate natečaja bomo objavili na spletni strani** [**www.pranger.si**](http://www.pranger.si)**, najkasneje do 20.05.2016.**

**Najboljših deset bomo nagradili predvidoma 2.7.2016, v Rogaški Slatini.**

**Ob tem si pridržujemo pravico, da nagrajena dela tudi javno objavimo na navedeni spletni strani.**

**Mogoče pa bo katera mlada pesnica ali pesnik čez nekaj let tudi del naše, sedaj že resnično bogate bere pesnikov in pesnic, povabljenih gostov in gostij na samem Festivalu Pranger. Veselimo se sodelovanja z vami in vam želimo veliko ustvarjalnosti.**

**DODATNE INFORMACIJE: Odbor za pripravo Ele - koordinatorja za pripravo in izvedbo natečaja: Katja Gorečan (****katjagore@gmail.com****) in Jaka Smerkolj.**